Klaipėdos apylinkės teismo sprendimas
2016-02-02, bylos Nr. e2-283-325/2016
Teismas: Klaipėdos apylinkės teismas
Dokumentas: Sprendimas
Data: 2016-02-02
Bylos Nr.: e2-283-325/2016
Teisminio proceso Nr.: 2-25-3-00125-2016-9
Bylos rūšis: civilinė byla
Civilinė byla Nr. e2-283-325/2016
Proceso Nr. 2-25-3-00125-2016-9
Procesinio sprendimo kategorijos: 2.5.1.5.; 3.2.6.3.; 3.4.1.10.2. (S)
KRETINGOS RAJONO APYLINKĖS TEISMAS
PRELIMINARUS SPRENDIMAS
LIETUVOS RESPUBLIKOS VARDU
2016 m. vasario 2 d.
Kretinga
Kretingos rajono apylinkės teismo teisėjas Petras Kontrimas, dokumentinio proceso tvarka išnagrinėjusi civilinę bylą pagal ieškovės UAB „Addways logistics“ ieškinį atsakovei UAB „Trimeksa“ dėl skolos išieškojimo,
Aprašomoji dalis
nustatė:
ieškovė kreipėsi į teismą, prašydama priteisti iš atsakovės 1000,00 Eur skolos, 19,95 Eur palūkanų ir 8 procentų dydžio metines palūkanas už priteistą sumą nuo bylos iškėlimo teisme iki teismo sprendimo visiško įvykdymo, bylinėjimosi išlaidas. Ieškinį prašo nagrinėti dokumentinio proceso tvarka.
Motyvuojamoji dalis
Ieškinys tenkintinas visiškai.
Ieškinys pagrįstas leistinais rašytiniais įrodymais, todėl nagrinėtinas dokumentinio proceso tvarka (CPK 424 str. 1 d.).
Byloje pateiktais rašytiniais įrodymais nustatyta, kad šalys 2015-09-03 sudarė užsakymą pervežimui Nr. EG-017 su priedais, pagal kurią ieškovė įsipareigojo suteikti atsakovui dviejų konteinerių pervežimą iš Lietuvos Respublikos į Rusijos Federaciją. Dėl atsakovės pavedimo turinio pakeitimo, dėl nuo atsakovės priklausančių aplinkybių, ieškovė suteikė faktiškai tik vieno krovinio pervežimą, todėl patyrė 500,00 Eur nuostolių. Suteikusi paslaugą ieškovė pateikė atsakovei 2015-09-21 sąskaitą faktūrą ADL Nr. 000559, bendrai sumai – 1850,00 Eur. Sąskaita faktūra turėjo būti apmokėta iki 2015-10-26. Atsakovė sąskaitą apmokėjo iš dalies 2015-11-10 ir 2015-11-24 atitinkamai šioms sumoms - 350,00 Eur ir 500,00 Eur. Iš dalies atsiskaičiusi atsakovė, liko skolinga 1000,00 Eur. Nepaisant ieškovės priminimų ir raginimų, atsakovė iki šiol delsia visiškai atsiskaityti su ieškove.
Ištyrus byloje pateiktus rašytinius įrodymus, darytina išvada, kad tarp šalių sudarytos sutarties pagrindu atsirado prievoliniai teisiniai santykiai (CK 6.1 – 6.4, 6.886 straipsniai). Prievolės turi būti vykdomos sąžiningai, tinkamai ir nustatytais terminais pagal įstatymų ar sutarties nurodymus. Šiuo atveju sąžiningas ir tinkamas prievolių vykdymas reiškia, kad atsakovė turi pareigą laiku, pilnai ir tinkamai įvykdyti prisiimtas sutartines pareigas ir apmokėti išrašytą sąskaitą faktūrą. Vienašališkai atsisakyti įvykdyti prievolę draudžiama, todėl atsakovė laikoma pažeidusia prievolę, nes neįvykdė sutarties (praleido iš sutarties kilusios prievolės įvykdymo terminą) ir tai yra laikoma esminiu sutarties pažeidimu (Lietuvos Respublikos CK 6.37 str., 6.38 str., 6.63 str. 1 d. 2 p., 6.70-6.73 str., 6.200 str., 6.205 str., 6.258 str., 6.881 str.). Byloje pateikti įrodymai patvirtina, kad atsakovas nevykdo savo prievolės, todėl ieškovės reikalavimas, kaip pagrįstas, tenkintinas, priteisiant 1000,00 Eur dydžio skolą ir už pradelstą prievolės įvykdymą paskaičiuotas 19,95 Eur dydžio palūkanas, t.y. viso 1019,95 Eur įsiskolinimo.
Atsakovas privalo mokėti įstatymų nustatyto dydžio palūkanas už priteistą sumą nuo bylos iškėlimo teisme iki teismo sprendimo visiško įvykdymo (CK 6.37 str. 2d.). Palūkanų norma nustatyta Lietuvos Respublikos mokėjimų, atliekamų pagal komercinius sandorius, vėlavimo prevencijos įstatymo 3 straipsnio 2 dalyje, todėl ieškovei priteistinos 8 procentų dydžio metinės palūkanos nuo priteistos sumos (1019,95 Eur) nuo bylos iškėlimo teisme (2016-02-02) iki teismo sprendimo visiško įvykdymo (CK 6.37 straipsnis).
Ieškinį patenkinus, ieškovei iš atsakovės priteistinos bylinėjimosi išlaidos, kurias sudaro 11,00 Eur žyminio mokesčio ir 150,00 Eur advokato išlaidos (CPK 80 str. 1 d. 1 ir 4 p., 82 str., 93 str. 1 d.).
Rezoliucinė dalis
Vadovaudamasis Lietuvos Respublikos civilinio proceso kodekso 259, 262, 428 straipsniais, teismas
nusprendžia:
ieškinį tenkinti visiškai.
Priteisti iš atsakovės UAB „Trimeksa“, į.k.302431835, 1019,95 Eur (vienas tūkstantis devyniolika eurų ir 95 ct) skolos, 8 procentų dydžio metines palūkanas už priteistą 1019,95 Eur sumą nuo bylos iškėlimo teisme (2016-02-02), iki teismo sprendimo visiško įvykdymo, 11,00 Eur (vienuolika eurų) žyminio mokesčio ir 150,00 Eur (vienas šimtas penkiasdešimt eurų) advokato išlaidų ieškovei UAB „Addways logistics“ į.k. 302769139.
Atsakovė per dvidešimt dienų nuo šio sprendimo įteikimo dienos privalo įvykdyti sprendimą arba sprendimą priėmusiam teismui raštu pateikti motyvuotus prieštaravimus.
Jeigu per dvidešimt dienų nuo sprendimo įteikimo dienos prieštaravimai nebus pateikti, preliminarus sprendimas įsiteisės ir jo pagrindu ieškovei galės būti išduotas vykdomasis raštas.
Preliminarus sprendimas nei apeliacine, nei kasacine tvarka neskundžiamas.
Teisėjas Petras Kontrimas

